**POHJOIS-POHJANMAAN HYVINVOINTIALUEEN SAIRAALAN POTILASKOTI**

Potilaskoti on tarkoitettu ensisijaisesti hoidossa ja tutkimuksissa käyville potilaille. Mikäli vapaita paikkoja on käytettävissä, voidaan varata paikkoja myös potilaiden omaisille (maksimi 4 henkilöä/potilas).

**Asiakashinnat**

Aikuinen 37.70€/vrk, alle 16-vuotias 20.60€/vrk, alle 4-vuotiaat maksutta.

Henkilöllä, jolla ei ole kotikuntaa Suomessa, hinnat ovat aikuinen 78.01€/vrk, alle 16-vuotias 60.91€/vrk.

Yöpymismaksusta Kela korvaa osan korvaukseen oikeutetulle potilaalle. Asukas hakee itse korvauksen maksetulla kuitilla. Yöpymismaksu sisältää liinavaatteet.

Maksun voi maksaa pankki- /luottokortilla Infossa (N aula)

**Potilaskodin huoneistot**

**Kerrostalo A:** Käyntiosoite Sairaalanrinne 4 A, 90220 OULU

\* sijaitsee asuntola-alueella, vuodepaikkoja on 32

\* huoneistot ovat solukaksioita

\* huoneistoissa ei ole puhelimia eikä internet-yhteyttä

**Kerrostalo G:**

Käyntiosoite Sairaalanrinne 4 G, f-rappu, 90220 OULU

\* sijaitsee asuntola-alueella, vuodepaikkoja on 42

\* huoneistot ovat solukolmioita

\* huoneistoissa ei ole puhelimia eikä internet-yhteyttä

**Potilaskoteihin on matkaa sairaalasta noin 300–600 metriä.** Keskustasta ja rautatie-/linja-autoasemalta tulee useita linja-autoja sairaala-alueen läheisyyteen. Tarkemmat reittiohjeet ja aikataulut luettavissa opastetauluista ja internetistä.

**Ruokailu ei sisälly potilaskotimaksuun.** Ruokailumahdollisuus on sairaalan ravintoloissa (Kotka, Lokki, Kielo) tai kahvioissa (Neilikka, Lokki, Kielo).

**Yhteiskeittiöissä on mahdollisuus ruoanlaittoon.** Keittiön varustukseen kuuluvat liesi, jääkaappi, mikroaaltouuni, kahvinkeitin, astiat ja ruoanvalmistukseen tarvittavat välineet. Joissakin asunnoissa on myös pakastin.

**Tupakointi ja alkoholin käyttö on kielletty. Kotieläimien tuonti potilaskotiin ei ole sallittua.**

**Huomioithan, että potilaskodissa majoitutaan omalla vastuulla, sillä siellä ei ole hoitohenkilökuntaa.**

**Kiinteistöhuolto Kotikatu arkisin 7.00–15.00 puh. 010 420 800 00 (ensisijaisesti yhteys potilaskodin hoitajaan)**

**muina aikoina päivystys puh. 010 270 88 89 (kiireelliset vesi- ja viemäri, avain ja kunnossapito asiat)**

**Varaaminen**

Huoneet varataan ensisijaisesti potilaskodin hoitajalta.

Puhelin (08) 315 3220 maanantaista torstaihin kello 08.00–15.30

perjantaisin kello 08.00-14.00

Kun potilaskodin hoitaja ei ole paikalla, varaus tehdään **Infosta Puhelin (08) 315 3106**

maanantaista perjantaihin kello 07.00–16.00

**Avaimet**

Avain noudetaan Infosta (sisäänkäynti N) ja samalla saatte kartan opasteeksi. Henkilökohtaista opastusta perille ei voida järjestää.

**Jos saavutte potilaskotiin muuna aikana** kuin Infon aukioloaikoina**, ilmoittakaa siitä huonevarausta tehdessänne.** Avaimet ja kartan saatte silloin N sisäänkäynnin ovelta ja teitä pyydetään ystävällisesti soittamaan numeroon (08) 315 8080.

**Jos avain joutuu kadoksiin,** noudatetaan sairaanhoitopiirissä käytössä olevaa menettelyä, jossa yöpyjä joutuu korvaamaan avaimen katoamiseen liittyvät kustannukset.

**Potilaskotiin ei voi majoittua ilman etukäteisvarausta.**

**Avaimen palautus lähtöpäivänä kello 12.00 mennessä Infoon (sisäänkäynti N).**

**Pysäköinti**

Potilaskodilla on pysäköintipaikkoja Sairaalanrinne 4:n pihassa. Ilmoittakaa varausta tehdessänne auton rekisterinumero. Maksu, 4€/vrk suoritetaan N-infoon.

Jos potilaskodin paikkoja ei ole vapaana, voitte pysäköidä Sairaalanrinteen P-talossa, vapaalle vieraspaikalle, ja maksaa maksuautomaattiin.

Ohjeen saatte tarvittaessa infosta.

**Mikäli tarvitsette potilaskotia, varatkaa paikka välittömästi ajanvarauskirjeen saatuanne**. Ajoittain potilaskotiin on ruuhkaa. Varatusta paikasta ei peritä maksua, mikäli joudutte sen perumaan hoitosuunnitelmien muuttuessa.

T E R V E T U L O A!